b'\n_START_ARTICLE_\nEL86\n_START_PARAGRAPH_\nEL86, \xc3\xa9s una v\xc3\xa0lvula de buit electr\xc3\xb2nica fabricada a Europa de tipus p\xc3\xa8ntode amb base noval B9A de 9 forats.\n_START_SECTION_\nClassificaci\xc3\xb3 per tensi\xc3\xb3 de filament i funci\xc3\xb3\n_START_PARAGRAPH_\nPertany al grup E, el que significa que l\'alimentaci\xc3\xb3 del filament \xc3\xa9s de 6,3 V i L, la qual cosa significa que \xc3\xa9s un p\xc3\xa8ntode de sortida. T\xc3\xa9 tamb\xc3\xa9 una versi\xc3\xb3: la XL86 (8CW5), la tensi\xc3\xb3 de filament de la qual \xc3\xa9s de 8 V.\n_START_SECTION_\nCaracter\xc3\xadstiques principals\n_START_PARAGRAPH_\nL\'alimentaci\xc3\xb3 del filament \xc3\xa9s en paral\xc2\xb7lel i indirecta: 6,3 V - 0,76 A. T\xc3\xa9 una tensi\xc3\xb3 m\xc3\xa0xima d\'\xc3\xa0node de 300 V i una pot\xc3\xa8ncia m\xc3\xa0xima d\'\xc3\xa0node de 12 W. La transconduct\xc3\xa0ncia \xc3\xa9s d\'11,0 mA/V per tensi\xc3\xb3 de placa de 170 v, tensi\xc3\xb3 de pantalla 170 V i tensi\xc3\xb3 de graella 1 o de control de -12,5 V, o de 13,0 mA/V per tensi\xc3\xb3 de placa de 100 V, tensi\xc3\xb3 de pantalla de 100V i tensi\xc3\xb3 de graella 1 de -5,0 V.\n_START_SECTION_\nUsos\n_START_PARAGRAPH_\n\xc3\x89s de les denominades output stage (amplificaci\xc3\xb3 final o etapa de sortida), pel que el seu \xc3\xbas principal \xc3\xa9s com a v\xc3\xa0lvula de sortida a amplificadors d\'\xc3\xa0udio._NEWLINE_La EL86 va ser molt utilitzada en els receptors de r\xc3\xa0dio de Siemens, AEG o Philips. La seva configuraci\xc3\xb3 t\xc3\xadpica va ser en classe A en aquests receptors._NEWLINE_Tamb\xc3\xa9 en equips d\'\xc3\xa0udio en sortida push-pull (classe A estricta) o en sortida sim\xc3\xa8trica (classes AB1 o AB2) i en combinats amb sortida sense\n_START_SECTION_\nEquival\xc3\xa8ncies i reempla\xc3\xa7aments\n_START_PARAGRAPH_\nEl seu equivalent americana \xc3\xa9s la  6CW5 . Un reempla\xc3\xa7ament amb caracter\xc3\xadstiques militars \xc3\xa9s la v\xc3\xa0lvula  CV5094 .\n_START_SECTION_\nHist\xc3\xb2ria\n_START_PARAGRAPH_\nAquesta v\xc3\xa0lvula va ser fabricada l\'any 1956 per evitar la necessitat d\'utilitzar etapes de preamplificaci\xc3\xb3, que fins aleshores es requerien amb la v\xc3\xa0lvula EL41. Va ser un intent de reempla\xc3\xa7ament per al model EL84. Per\xc3\xb2 mai va arribar a reempla\xc3\xa7ar-la completament. Despr\xc3\xa9s es va dissenyar la ECL86 que \xc3\xa9s un tr\xc3\xadode "C" i un p\xc3\xa8ntode "L" en la mateixa v\xc3\xa0lvula. I pertany a les del tipus d\'alimentaci\xc3\xb3 de 6,3 V "E".'